Ciolacu încearcă din nou să-i împace pe moldoveni, după gafa jignitoare
- Cristian Raducanu
- 13 mai 2024, 09:42
Marcel Ciolacu își face din nou „mea culpa”. Premierul a încearcat pentru a doua oară să „corecteze” neinspirata glumă, prin care a dat de înțeles că a fi moldovean este o jignire. Liderul PSD a declarat că respectivă afirmație a fost făcută după „o zi încărcată”.
Marcel Ciolacu: a greși este omenește
Prim-ministrul a subliniat că ar prefera să rămână în istoria Moldovei cu o glumă nefericită, dar să rămână „liderul primului Guvern cu cele mai mari investiții din istoria post-decembristă”. De asemenea, Marcel Ciolacu a mai precizat că a greși este omenește.
„Cum spunea tata, noi suntem trei fraţi. Spunea, voi sunteţi Molotov, eu sunt oltean, mama ta e moldoveancă. Am crescut pe aerodrome şi la Ianca şi la Bobocu, şi la Buzău, fraţii mei sunt născuţi la Focşani. Şi eu am crescut în comunism, ca şi dvs. Ştiţi ce ne-a ţinut vii? Acele glume pe care le făceam şi acele bancuri”, a spus premierul Marcel Ciolacu.
„Din funcția de premier nu trebuia să fac această glumă”
Pentru a se face mai bine înțeles, premierul a invocat „ vechiul conflictul între gălățeni și brăileni. Cei dintâi susțin că Brăila este, de fapt, un cartier la orașului Galați.
În plus, premierul și-a cerut public scuze pentru a doua oară, după care a evidențiat faptul că Moldova primește cei mai mulți bani pentru dezvoltare. „Sunt tot felul de glume locale, cum sunt între Brăila şi Galaţi, am văzut şi comentariile la tv, poate din funcţia de premier nu trebuia să fac această glumă.
Iertaţi-mă! sunt uman. Eu cred în schimb că sunt prim-ministrul Guvernului României, Guvern care a alocat pentru Moldova cei mai mulţi bani din istoria post-decembristă pentru dezvoltare. Este regiunea care primeşte cei mai mulţi bani.A fost cea mai mare greşeală făcută timp de 30 de ani, pentru că românii au plecat din Suceava, din zonele cele mai sărace”, a completat premierul.
Marcel Ciolacu, „cel mai performant premier din istoria României post-decembristă”
În finalul interviului pentru Antena 3, Marcel Ciolacu a mai punctat că ar prefera să rămână în istoria Moldovei cu respectiva glumă, dar să-i fie recunoscute meritele pentru investițiile aduse Moldovei.
„Prefer să rămân cu o glumă nefericită în istoria Moldovei. Dar de asemenea prefer să rămân alături de Alexandru Rafila, de Sorin Grindeanu, de doamna Deca, primul guvern care a adus cele mai mari investiţii din istoria post-decembristă a României.